Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: értékesítése során elõvásárlási jog illeti meg, kivéve az 1990. évi LXXIV. törvény hatálya alá tartozó eseteket, továbbá ha
Paragraph Index: 1416

(1) bekezdésében megjelenített elvével azáltal, hogy a bérlõ a bérleti díj emelésének mértékét nem vitathatja, mivel azt jogszabály, önkormányzati rendelet rögzíti, és ettõl a bíróság sem térhet el. Az Ltv. 38. § (1) bekezdése szerint a felek a helyiségbér mértékében szabadon állapodnak meg, tehát a nem lakás céljára szolgáló helyiségek bérlete esetén az Ltv. – a lakásbérleti díjaktól eltérõen – a szerzõdõ feleknek a Polgári Törvénykönyv szabályainak megfelelõ megállapodására bízza a bérleti díjak mértékének megállapítását. Az indítványozó érvelése szerint a támadott valorizációs szabály – az Ltv. rendelkezésével fennálló ellentéte mellett – lényegében a felek szerzõdéskötési szabadságának sérelmét jelenti. Az Alkotmánybíróság megállapítja, hogy az Ör.1. támadott rendelkezése az önkormányzat, mint tulajdonos számára állapít meg magatartási szabályt, amikor elõírja, hogy kivel köthetõ meg a bérleti szerzõdés, a leendõ bérlõ szabadon dönt arról, hogy elfogadja-e a bérleti díj valorizációjának ezt a feltételét. A támadott rendelkezés nem közvetlenül határozza meg a bérleti díj összegét, a valorizációs rendelkezés csak akkor válik a szerzõdés tartalmi elemévé, ha a felek ebben megállapodnak és azt a szerzõdésükbe foglalják. A bérleti díjnak az Ör.1. 20. § (2) bekezdés f) pontjában meghatározott emelése a konkrét jogviszonyokban nem az Ör.1. támadott rendelkezésén, hanem a felek

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes